biswa921/hiwiki-latest-pages-articles-raw huggingface dataset:
भीमला नायक

भीमला नायक 2022 की तेलुगु भाषा की एक्शन थ्रिलर फिल्म है। इसकी पटकथा त्रिविक्रम श्रीनिवास ने लिखी है। इसे सागर के चंद्रा द्वारा निर्देशित किया गया है। यह 2020 की मलयालम फिल्म, अय्यप्पनम कोशियुम की रीमेक है। फिल्म में पवन कल्याण, राणा दग्गुबती, नित्या मेनन और संयुक्ता मेनन हैं।

भीमला नायक को मुख्य रूप से जनवरी 2021 और फरवरी 2022 के बीच हैदराबाद में फिल्माया गया था। हालांकि कोरोना महामारी के कारण इसका फिल्मांकन अस्थायी रूप से रोक दिया गया था। इसमें संगीत थमन एस ने दिया है। छायांकन रवि के. चंद्रन ने किया है और संपादन नवीन नूली ने किया है। भीमला नायक को 25 फरवरी 2022 को सिनेमाघरों में जारी किया गया था। इसे सकारात्मक से लेकर मिश्रित समीक्षाएँ मिलीं हैं। ₹70-75 करोड़ के बजट के मुकाबले फिल्म ने ₹161-193 करोड़ के बीच कमाई की है।

 कहानी 
डैनियल "डैनी" शेखर (राणा दग्गुबाती) और उसका ड्राइवर एक रात तेलंगाना से आंध्र प्रदेश राज्य की सीमा में प्रवेश करता है। चेक पोस्ट पर पुलिस उन्हें तय सीमा से अधिक शराब ले जाने के कारण रोकती है। लेकिन नशे में धुत डैनी उनकी पिटाई करता है। एसआई भीमला नायक (पवन कल्याण) आता है और डैनी को उसके अपराध के बारे में समझाता है। डैनी यह कहकर मना कर देता है कि उसकी मंजिल तेलंगाना में है। लेकिन फिर भी नायक उसे गिरफ्तार कर लेता है क्योंकि डैनी राज्य की सीमा पार कर चुका है। एक कांस्टेबल डैनी की लुंगी उतारकर उसे अपमानित करता है जिससे उसका गुस्सा और बढ़ जाता है।

पुलिस एफआईआर दर्ज करती है। लेकिन डैनी के फोन की जांच करने के बाद वे यह जानकर हैरान रह जाते हैं कि वह एक प्रभावशाली राजनेता का बेटा है। वह राजनीतिक रूप से शक्तिशाली लोगों से जुड़ा हुआ भी है। नायक, सीआई कोदंडा राम (मुरली शर्मा) को इसकी सूचना देता है। वह उसे डैनी के साथ सम्मानपूर्वक व्यवहार करने के लिए कहते हैं। नायक डैनी के साथ सुलह करने की कोशिश करता है लेकिन वह मानने से इनकार कर देता है। इसके बाद डैनी उससे शराब पिलाने को कहता है। कोई विकल्प नहीं बचा होने पर, नायक जब्त की गई शराब की एक बोतल खोलता है और परोस देता है। डैनी इसकी छुपके से वीडियो बना लेता है। अगले दिन, डैनी को अदालत ले जाया जाता है जहां उसे 14 दिन की कैद की सजा सुनाई जाती है।

सन्दर्भ

बाहरी कड़ियाँ

श्रेणी:2022 की फ़िल्में
श्रेणी:तेलुगू फ़िल्में
राठौड़ श्रावण

राठौड श्रावण (जन्म 21 अगस्त 1972) भारत के एक शिक्षाविद, मनोविज्ञानी, समाज विज्ञानी, लेखक, संपादक एवं वर्तमान हिंदी प्राध्यापक शासकीय कनिष्ठ महाविद्यालय इद्रवेल्लि जिला आदिलाबाद तेलंगाना में कार्यरत हैं।

प्रारंभिक शिक्षा
राठौड़ श्रावण प्रारंभिक शिक्षा जनजातीय एजेन्सी क्षेत्र के सरकारी आश्रम पाठशाला जैनुर तहसील के अंतर्गत पानापठार गांव में हुई। उन्नत शिक्षा नारनुर के निकट भीमपुर पाठशाला में हुई थी। बचपन से मैं पड़ने लिखने में होशियार रहने के कारण राठौड़ श्रावण गुरुजनों ने कुशाग्र बुद्धि के छात्र कहते थे।१९८९ में मैं बेल्लमपल्लि रेसिडेंशियल विद्यालय में मैने दसवीं कक्षा कि परीक्षा प्रथम श्रेणी में पास किया। १९९१ में इण्टर उत्तीर्ण करने के बाद नियमित सरकारी पाठशाला में अध्यापक हुए। सरकारी नौकरी करते हुए। १९९५ में उस्मानिया विश्वविद्यालय में बीए की परीक्षा १९९७ में बी.एड. की परीक्षा और हिंदी विद्वान की परीक्षा हिंदी प्रचार सभा हैदराबाद से प्रथम श्रेणी में पास होने के बाद सन 2004 में मैं एम.ए. की परीक्षा उत्तीर्ण किए।

सम्मान
हिंदी, तेलुगु के विकास, प्रचार-प्रसाय काव्य प्रेमियों विविध संस्थान के गठन से साहित्य सेवा के लिए इन्हे कई पुरस्कार से सम्मानित किया चुका हैं।
जिला स्तर पर श्रेष्ठ आध्यापक पुरस्कार-1998
जिला स्तर पर श्रेष्ठ संसाधान व्यात्ति पुरस्कार-2005
जिला स्तर पर श्रेष्ठ प्रध्यापक पुरस्कार-2014
कैतिक कवि मित्रा पुरस्कार-2020
अक्ष्रर रत्न पुरस्कार-2021
साहित्य प्रवीण्य पुरस्कार-2021
उगादि पुरस्कार-2021
साहित्य सेवा स्पुर्ती पुरस्कार-2022
संतसिरोमणी सेवालाल माहाराज कवि रत्न पुरस्कार-2022
जल परिरक्ष्ण कवितोत्सव पुरस्कार-2023
साहित्य में योगदान
राठौड़ श्रावण ने हिंदी,तेलुगु साहित्य मे अपना अमूल्य  योगदान दिया है। हिंदी में निबंध ,पुस्तक समीक्षा, और तेलुगु में स्वतंत्रता सेनानी वीरों का गौरव गान करते हुये, देश भक्ति किताबे भी लिखे है। राठौड़ श्रावण जी, बंजारा समाज के एक सर्व सामान्य व्यक़्ति है न की कोई बड़ा नेता हैं। न ही कोई बड़ा अधिकारी फिर भी समाज के लिए उत्कृष्ट कार्य कर रहे हैं। और बंजारा समाज को एक अलग पहचान दिला रहे हैं समाज में। आप विशेष रुप से पेड़ पौधे लगाने का महत्व और उन से होने वाला लाभ और आगे आने वाले वक्त में पेड़ पौधे का क्या महत्व होगा, उसे आज के समय में वृक्षारोपण बहुत जरूरी है। पर्यावरण सुरक्षित रहेगा तो हम भी सुरक्षित रहेंगे । कहते हुये तेलुगु भाषा की हारित हारम कु 'मुत्यालहारम'  नाम से एक किताब के संपादक के रुप मे आदिलाबाद जिला परिषद के अध्यक्ष माननीय श्री राठौड जनार्धन जी के करकमलों से लोकार्पण किया।

इन्हें भी देखें
आदिलाबाद
तेलंगाना
हिन्दी
साहित्य

बाहरी कड़ियाँ

राठौड़ श्रावण जीवनी
राठौड़ श्रावण हिन्दी जीवनी

Category:हिन्दी लेखक
Category:1973 में जन्मे लोग
Category:जीवित लोग
श्रेणी:भारतीय लेखक
तेलंगाना की अर्थव्यवस्था

तेलंगाना भारत में सबसे तेजी से बढ़ते राज्यों में से एक है,जिसकी पिछले पाँच वर्षों में औसत वार्षिक वृद्धि दर 13.90% है। वर्ष 2018-19 में लगभग 65% हिस्सेदारी के साथ सेवा क्षेत्र तेलंगाना अर्थव्यवस्था में सबसे बड़ा योगदानकर्ता राज्य बना है। तेलंगाना राज्य में सेवाओं में वृद्धि के बड़े पैमाने पर आई॰टी॰ सेवाओं द्वारा बढ़ावा दिया गया है और तेलंगाना राज्य उत्पादन और निर्यात के मामले में देश में आई॰टी॰ और आई॰टी॰ई॰एस॰ में अग्रणी स्थान पर है। कृषि तेलंगाना अर्थव्यवस्था की रीढ़ है। भारत की दो महत्वपूर्ण नदियाँ, गोदावरी और कृष्णा, तेलंगाना राज्य से होकर बहती हैं और सिंचाई प्रदान करती हैं। तेलंगाना में किसान सिंचाई के लिए मुख्य रूप से वर्षा आधारित जल स्रोतों पर निर्भर रहते हैं। चावल प्रमुख खाद्य फसल है। अन्य महत्वपूर्ण स्थानीय फ़सलें कपास, गन्ना, आम और तम्बाकू इत्यादि हैं। हाल ही में, वनस्पति तेल उत्पादन के लिए उपयोग की जाने वाली फसलें, जैसे सूरजमुखी और मूंगफली, की फसलों ने लोकप्रियता हासिल की है। तेलंगाना राज्य में गोदावरी नदी बेसिन सिंचाई परियोजनाओं सहित कई बहु-राज्य सिंचाई परियोजनाएँ विकास के पथ पर हैं। राज्य ने सूचना प्रौद्योगिकी और जैव प्रौद्योगिकी के क्षेत्र पर भी ध्यान केंद्रित करना शुरू कर दिया है।  तेलंगाना एक खनिज समृद्ध राज्य है,इस राज्य के सिंगरेनी कोलरिज क्षेत्र में कोयला का भंडार पाया जाता है।
कृषि और पशुधान
thumb|वारंगल जिले में धान के खेत
2011 की कीमतों के आधार पर तेलंगाना में चुनिंदा कृषि फसलों और संबद्ध क्षेत्रों के 2015 के राष्ट्रीय उत्पादन हिस्से की एक तालिका नीचे दी गई है।2011 की कीमतों के आधार पर 2015 में तेलंगाना का कृषि उत्पादन
 खंड  अनुमानित हिस्सा % अजवायन  30.5 दलहन  27.8 मिर्च  16.0 हल्दी  13.7 अण्डा 12.4 कपाश  11.2 रेशा 10.5 नींबू 10.0 करेला  9.5 मांस 9.4 टमाटर 8.9 नारंगी  8.7 ऊन और बाल  7.6 मक्का 7.4 आम 6.5 खीरा 5.4 सेम 5.3

उद्योग
ऑटोमोबाइल और ऑटो घटक उद्योग, मसाले, खदानें और खनिज, कपड़ा और परिधान, दवा, बागवानी, मुर्गी पालन तेलंगाना के मुख्य उद्योग हैं।
सेवाएँ
thumb|हैदराबाद सूचना प्रौद्योगिकी और इंजीनियरिंग कंसल्टेंसी सिटी
सेवाओं के संदर्भ में, देखें तो सूचना प्रौद्योगिकी और शहर में प्रमुख  तकनीकी उद्योगों के स्थान के कारण हैदराबाद को आमतौर पर "साइबराबाद" के नाम से जाना जाता है। 2013 में आईटी और आईटीईएस क्षेत्रों में भारत के निर्यात में 15% और आंध्र प्रदेश के निर्यात में 98% का योगदान दिया था, 
पर्यटन
thumb|  गोलकुंडा किला, हैदराबाद 
तेलंगाना राज्य पर्यटन विकास निगम (TSTDC) राज्य सरकार की संस्था है जो तेलंगाना में पर्यटन को बढ़ावा देती है।  तेलंगाना में ऐतिहासिक, स्मारक, किलों, झरना, जंगलों और मंदिरों सहित विभिन्न प्रकार के पर्यटक आकर्षण केन्द्र स्थान है।
संदर्भ

श्रेणी:तेलंगाना की अर्थव्यवस्था
प्रिशीला प्रिस्ली

प्रिशीला एन प्रिस्ली (नी ब्यूलियू, प्रिसिला एन वैगनर; जन्म 24 मई, 1945) एक अमेरिकी अभिनेत्री और व्यवसायी महिला हैं। वे अमेरिकी गायक एल्विस प्रिस्ली की पूर्व पत्नी हैं, साथ ही एल्विस प्रिस्ली एंटरप्राइजेज (ईपीई) की सह-संस्थापिका और पूर्व अध्यक्ष हैं, वह कंपनी जिसने ग्रेस्कलैंड को संयुक्त राज्य अमेरिका में शीर्ष पर्यटक आकर्षणों में से एक में बदल दिया। अपने अभिनय के दौरान प्रिस्ली ने तीन फिल्मों में लेस्ली नील्सन के साथ सह-अभिनय किया और लंबे समय से चल रही टेलीविजन शृंखला डलास में जेना वेड की भूमिका भी निभाई।

जन्म
प्रिशीला एन वैगनर का जन्म 24 मई 1945 को ब्रुकलिन के ब्रुकलिन नौसेना अस्पताल में हुआ था। उनके नाना अल्बर्ट हेनरी इवर्सन (1899-1971), का जन्म एगर्संड, नॉर्वे में हुआ था।"ऐगन प्लास ई बेस्टेफर्स फ़ॉडेबी" (14 मार्च 2008) nrk.no. वे संयुक्त राज्य अमेरिका आ गए। वहाँ उन्होंने लोरेन डेविस (1903-1984) से शादी की, जो स्कॉटिश-आयरिश और अंग्रेज़ी मूल की थीं। उनकी इकलौती बेटी अन्ना लिलियन इवर्सन (1926-2021) थी, जिसे बाद में ऐन कर दिया गया। जब वे 19 वर्ष की थीं, तब उन्होंने प्रिशीला को जन्म दिया।

निजी जीवन
13 सितंबर 1959 को, एल्विस प्रिस्ली की सैन्य सेवा के दौरान जर्मनी के बैड नौहेम में उनके किराए के घर पर एक पार्टी में एल्विस की मुलाकात प्रिशीला से हुई। वे 14 साल की थी। मार्च 1960 में पश्चिम जर्मनी से प्रस्थान करने तक वे और प्रिशीला कुछ समय तक साथ रहे।

संदर्भ

बाहरी कड़ियाँ

आधिकारिक वेबसाइट
 

श्रेणी:अभिनेत्री
श्रेणी:व्यवसाय
श्रेणी:न्यूयॉर्क के लोग
रोज़े (गायिका)

रोज़े (कोरियाई: 로제) (जन्म 11 फ़रवरी 1997) का पूरा नाम रोज़ियन पर्क है। वे दक्षिण कोरिया में स्थित एक कोरियाई-न्यूज़ीलैंड गायिका और डांसर हैं। न्यूजीलैंड में जन्मीं और ऑस्ट्रेलिया में पली-बढ़ी रोज़े ने 2012 में एक सफल ऑडिशन के बाद दक्षिण कोरियाई लेबल वाईजी एंटरटेनमेंट के साथ लिखित समझौता किया। इसके बाद अगस्त 2016 में गर्ल ग्रुप ब्लैकपिंक के सदस्य के रूप में शुरुआत करने से पहले चार साल तक प्रशिक्षण लिया।

जन्म
रोज़ीन पर्क (कोरियाई: पर्क चाए-यंग) का जन्म 11 फरवरी 1997 को ऑकलैंड, न्यूजीलैंड में दक्षिण कोरियाई दंपत्ति के घर हुआ था। उनकी एक बड़ी बहन है। सात साल की उम्र में वर्ष 2004 में रोज़े और उनका परिवार मेलबर्न, ऑस्ट्रेलिया चला गया। उन्होंने केव ईस्ट प्राइमरी स्कूल और कैंटरबरी गर्ल्स सेकेंडरी कॉलेज से पढ़ाई की। उन्होंने दक्षिण कोरियाई रिकॉर्ड लेबल वाईजी एंटरटेनमेंट के साथ हस्ताक्षर करने के बाद 11 वर्ष से पहले ही पढ़ाई छोड़ दी। उन्होंने गाना शुरू किया और बचपन में गिटार और पियानो बजाना भी सीखा। उन्होंने चर्च गायक मंडलियों में भी गाया। 

गायिकी की शुरुआत 
रोज़े ने गायिकी की शुरुआत मार्च 2021 में अपने एकल एल्बम आर के साथ शुरुआत की। इस एल्बम की पहले सप्ताह में 448,089 प्रतियाँ बिकीं, जो किसी कोरियाई महिला एकल कलाकार के लिए सबसे अधिक हैं। उनका मुख्य एकल एल्बम "ऑन द ग्राउंड" से उन्हें व्यावसायिक सफलता मिली। रोज़े का मुख्य एकल यूएस बिलबोर्ड हॉट 100, एआरआईए सिंगल्स चार्ट और यूके सिंगल्स चार्ट पर एक कोरियाई महिला एकल कलाकार द्वारा सबसे अधिक चार्टिंग वाला गाना बन गया। यह बिलबोर्ड ग्लोबल 200 में शीर्ष पर पहुँचने वाला कोरियाई एकल कलाकार का पहला गाना था। 

पुरस्कार
रोज़े ने दो गिनीज़ वर्ल्ड रिकॉर्ड्स अर्जित किए। एल्बम का दूसरा एकल "गॉन" दक्षिण कोरिया में भी शीर्ष दस में पहुँच गया।

संदर्भ

बाहरी कड़ियाँ

 

श्रेणी:गायिका
श्रेणी:दक्षिण कोरिया के लोग
श्रेणी:दक्षिण कोरिया गायिका
वेल्स फ़र्गो (कंपनी)

वेल्स फ़र्गो एक अमेरिकी बहुराष्ट्रीय वित्तीय सेवा कंपनी है। यह कंपनी 35 देशों में काम करती है और दुनिया भर में 70 मिलियन से अधिक ग्राहकों को सेवा प्रदान करती है। स्विट्ज़रलैंड फ़ायनेंशियल स्टैबिलिटी बोर्ड के अनुसार यह एक महत्वपूर्ण व्यवस्थित वित्तीय संस्थान है। इसे संयुक्त राज्य अमेरिका में जेपी मॉर्गन चेज़, बैंक ऑफ अमेरिका और सिटीग्रुप सहित "चार बड़े बैंकों" में से एक माना जाता है।

1998 में मूल वेल्स फ़र्गो & कंपनी और मिनियापोलिस-आधारित नॉर्वेस्ट कार्पोरेशन के विलय से वेल्स फ़र्गो का निर्माण हुआ। नॉर्वेस्ट कार्पोरेशन के बजाय इस कंपनी की प्रसिद्धि मूल वेल्स फ़र्गो & कंपनी के कारण अधिक हुई। यह कंपनी सैन फ्रांसिस्को के वेल्स फ़र्गो हब में स्थानांतरित की गई। उसी समय, इसकी बैंकिंग सहायक कंपनी का वेल्स फ़र्गो की सिओक्स फॉल्स-आधारित बैंकिंग सहायक कंपनी के साथ विलय हो गया। वर्ष 2008 में फ़र्गो कंपनी ने चार्लोट के वाकोविया बैंक का अधिग्रहण कर लिया। इसके बाद वह मूल्य-प्रति-मूल्य कंपनी बन गई।

इतिहास
हेनरी वेल्स और विलियम जी फ़र्गो ने कैलिफ़ोर्निया में "एक्सप्रेस" और बैंकिंग सेवाएँ प्रदान करने के लिए 1852 में वेल्स फ़र्गो एंड कंपनी का गठन किया जो कैलिफ़ोर्निया गोल्ड रश के कारण तेजी से बढ़ रही थी। इसके शुरुआती और सबसे महत्वपूर्ण कार्यों में फिलाडेल्फिया टकसाल से सोने का परिवहन और "एक्सप्रेस" मेल डिलीवरी शामिल थी जो यू.एस. की तुलना में तेज़ थी और सस्ती भी थी।

1860 में ओवरलैंड मेल कंपनी वेल्स फ़र्गो का ऋण नहीं चुका पाई। फलतः वेल्स फ़र्गो ने इस डाक कंपनी पर नियंत्रण कर लिया। इसके बाद वेल्स फ़र्गो पोनी एक्सप्रेस के पश्चिमी भाग का संचालन करने लगी। 

इन्हें भी देखें
 सिटीग्रुप

संदर्भ

बाहरी कड़ियाँ

श्रेणी:बहुराष्ट्रीय कम्पनियाँ
श्रेणी:अमेरिका
श्रेणी:वित्तीय संस्थाएँ
बैला रमज़ी (अभिनेत्री)

बैला रमज़ी (जन्म सितंबर 2003) का पूरा नाम इसाबेला मे रेमज़ी है। वे एक अंग्रेज़ी अभिनेत्री हैं। उन्हें एचबीओ फंतासी टेलीविजन शृंखला गेम ऑफ थ्रोन्स (2016-2019) में युवा रईस लियाना मॉर्मोंट की भूमिका निभाने के लिए और एचबीओ ड्रामा शृंखला द लास्ट ऑफ अस (2023-वर्तमान) में ऐली की भूमिका निभाने के लिए जाना जाता है।

रेमज़ी ने वर्ष 2017 में सीबीबीसी शृंखला द वर्स्ट विच में मिल्ड्रेड हबल की भूमिका निभाई है। 

जन्म
इसाबेला मे रेमज़ी का जन्म सितंबर 2003 में नॉटिंघम में हुआ था।  उन्होंने ऑनलाइन स्कूल इंटरहाई स्कूल से माध्यमिक शिक्षा प्राप्त की। 

आरंभिक जीवन
2016 से 2019 तक रैमज़ी ने एचबीओ फंतासी ड्रामा टेलीविजन शृंखला गेम ऑफ थ्रोन्स में लियाना मॉर्मोंट की भूमिका निभाई। "द ब्रोकन मैन" (सीजन 6, एपिसोड 7) में रैमज़ी के अभिनय की आलोचकों ने प्रशंसा की।  हॉलीवुड रिपोर्टर ने उन्हें "सीज़न 6 का ब्रेकआउट स्टार" कहा।

पुरस्कार
वर्ष 2022 में ऐतिहासिक कॉमेडी फिल्म कैथरीन कॉल्ड बर्डी में अभिनय किया है जिसके लिए उनका सर्वश्रेष्ठ युवा कलाकार की भूमिका निभाने के लिए क्रिटिक्स च्वाइस मूवी अवार्ड के लिए नामांकन किया गया।

रैमज़ी ने 2017 में किए गए द वर्स्ट विच पुस्तक के टीवी रूपांतरण में मुख्य पात्र मिल्ड्रेड हबल के रूप में अभिनय किया था।[1] इसके लिए उन्हें वर्ष 2019 में यंग परफॉर्मर के तौर पर ब्रिटिश अकादमी चिल्ड्रन अवार्ड्स पुरस्कार दिया गया था। रैमज़ी ने इंस्टाग्राम पर यह लिखकर यह बताया कि उन्होंने अपने मानसिक स्वास्थ्य पर ध्यान देने के लिए 2020 में शृंखला छोड़ दी है। द वर्स्ट विच के चौथे और अंतिम सीज़न में लिडिया पेज के साथ उन्होंने दोबारा अभिनय किया।

संदर्भ

बाहरी कड़ियाँ

 
 

श्रेणी:अभिनेत्री
श्रेणी:अंग्रेजी अभिनेत्री
श्रेणी:टेलीविजन वेब श्रृंखला
एनिमी (2021 फ़िल्म)

एनिमी 2021 की तमिल भाषा की एक्शन थ्रिलर फिल्म है। इसे आनंद शंकर द्वारा निर्देशित किया गया है। यह मिनी स्टूडियो के बैनर तले विनोद कुमार द्वारा निर्मित है। फिल्म में विशाल, आर्य, मृणालिनी रवि और ममता मोहनदास मुख्य भूमिकाओं में हैं। जबकि प्रकाश राज, थम्बी रमैया और करुणाकरण सहायक भूमिकाएँ निभाते हैं। फिल्म को समीक्षकों से मिली-जुली समीक्षा मिली।

 कहानी 
1996: ऊटी में, चोज़ान रामलिंगम (विशाल) और राजीव परिराजन (आर्य) दो दोस्त हैं। इन्हें पूर्व-सीबीआई अधिकारी और राजीव के पिता परिराजन (प्रकाश राज) ने प्रशिक्षित किया है। वह उन्हें पुलिस बल में शामिल होने लायक बनाते हैं। हालाँकि, उन्होंने दोनों को समान प्रशिक्षण दिया होता है लेकिन चोज़ान राजीव से सर्वश्रेष्ठ प्रदर्शन करने लगता है। इससे राजीव को चोज़ान से ईर्ष्या होने लगती है। एक दिन, चोज़ान और राजीव शतरंज खेल रहे होते हैं जिसमें राजीव जीत जाता है। 

थोड़ी देर बाद वह देखते हैं कि परीराजन फर्श पर मृत पड़े हैं। लड़कों को पुलिस स्टेशन ले जाया जाता है। फिर चोज़ान के पिता रामलिंगम उसके अपने साथ ले जाते हैं।

2021: चोज़ान सिंगापुर में रामलिंगम द्वारा संचालित एक किराने की दूकान का मालिक बन गया है। हालाँकि, वह तमिल समुदाय की मदद करने के लिए गुप्त रूप से छोटे अपराधों को विफल करता रहता है। एक दिन, उसके स्टोर के पास एक गैस कंपनी में अचानक विस्फोट हो जाता है। इसमें 11 तमिल लोगों की मौत हो जाती और पांच अन्य गंभीर रूप से घायल हो जाते हैं। 

सन्दर्भ

बाहरी कड़ियाँ
 

श्रेणी:2021 की फ़िल्में
श्रेणी:तमिल फ़िल्में
हिंदुस्तान कॉन्टेसा

हिंदुस्तान कॉन्टेसा (अंग्रेज़ी: Hindustan Contessa) एक ऑटोमोबाइल है जिसका निर्माण 1984 से 2002 तक भारत के हिंदुस्तान मोटर्स (एचएम) द्वारा किया गया था। यह 1976 से 1978 तक वॉक्सहॉल वीएक्स सीरीज़ पर आधारित था, जो वॉक्सहॉल विक्टर एफई का ही विकास था। 1983 में जब इसे पेश किया गया, तो यह बाज़ार में मौजूद कुछ भारतीय निर्मित लक्जरी कारों में से एक थी।

कॉन्टेसा दो इंजन विकल्पों में उपलब्ध थी: एक 1.5 लीटर पेट्रोल इंजन और एक 2.0 लीटर डीजल इंजन। दोनों इंजनों को 4-स्पीड मैनुअल ट्रांसमिशन से जोड़ा गया था। हिंदुस्तान कॉन्टेसा अपने विशाल इंटीरियर और आरामदायक सवारी के लिए जानी जाती थी। यह पावर स्टीयरिंग, पावर विंडो और एयर कंडीशनिंग जैसी सुविधाएं देने वाली पहली भारतीय कारों में से एक थी।

कॉन्टेसा को बिक्री में गिरावट के कारण 2002 में बंद कर दिया गया था। हालाँकि, यह संग्राहकों और उत्साही लोगों के बीच एक लोकप्रिय कार बनी हुई है। 2021 में, हिंदुस्तान मोटर्स ने घोषणा की कि वह कॉन्टेसा को इलेक्ट्रिक कार के रूप में पुनर्जीवित करेगी।

यहां हिंदुस्तान कॉन्टेसा की कुछ प्रमुख विशेषताएं दी गई हैं:

बड़ा और विशाल आंतरिक भाग
आरामदायक सवारी
ख़राब ईंधन अर्थव्यवस्था
पुराना डिज़ाइन
वॉक्सहॉल वीएक्स सीरीज पर आधारित
पेट्रोल और डीजल इंजन विकल्पों में उपलब्ध है
1984 से 2002 तक हिंदुस्तान मोटर्स द्वारा निर्मित
जब इसे भारत में पेश किया गया था तब इसे एक लक्जरी कार माना जाता था
संग्राहकों और उत्साही लोगों के बीच लोकप्रिय

यहां हिंदुस्तान कॉन्टेसा के कुछ प्रमुख स्पेसिफिकेशन दिए गए हैं:

इंजन: 1.5 लीटर पेट्रोल या 2.0 लीटर डीजल
ट्रांसमिशन: 4-स्पीड मैनुअल
ईंधन अर्थव्यवस्था: 14-15 किमी प्रति लीटर (पेट्रोल) / 14 किमी प्रति लीटर (डीजल)
अधिकतम गति: 140 किमी/घंटा (पेट्रोल) / 130 किमी/घंटा (डीजल)
आयाम: 4535 मिमी x 1735 मिमी x 1440 मिमी
वजन: 1300 किलो
कीमत: 1.5 लाख रुपये - 2.0 लाख रुपये (1984)

हिंदुस्तान कॉन्टेसा अपने समय में भारत की एक लोकप्रिय कार थी। यह अपनी शानदार सुविधाओं और आरामदायक सवारी के लिए जाना जाता था। हालाँकि, इसकी ख़राब ईंधन अर्थव्यवस्था और पुराने इंजन के लिए आलोचना भी की गई थी। फिर भी, कॉन्टेसा आज संग्राहकों और उत्साही लोगों के बीच एक लोकप्रिय कार बनी हुई है।

सन्दर्भ

श्रेणी:कार ब्रांड
स्वचित्र

अंगूठाकार|एक रेडियो होस्ट द्वारा स्वचित्र
स्वचित्र एक आत्मचित्र छायाचित्र है, जो सामान्यतः एक अंकीय कैमरा या स्मार्टफोन से ली जाती है, जिसे हाथ में धरा जा सकता है या स्वचित्रदण्ड द्वारा समर्थित किया जा सकता है। सेल्फी अक्सर सामाजिक माध्यम जैसे फेसबुक, इंस्टाग्राम, थ्रेड्स, ट्विटर, स्नैपचैट जैसी सामाजिक संजालन सेवाओं के माध्यम से साझा की जाती हैं।

सन्दर्भ
युमना ज़ैदी (अभिनेत्री)

युमना ज़ैदी (उर्दू: یمنیٰ زیدی; जन्म 30 जुलाई 1992), एक पाकिस्तानी अभिनेत्री हैं। वे उर्दू-टेलीविजन उद्योग में एक मुख्य टेलीविजन अभिनेत्री के रूप में प्रसिद्ध हैं। उन्होंने सामाजिक, रोमांटिक नाटकों में विविध पात्रों का अभिनय किया है। ज़ैदी को उनके अभिनय के लिए तीन लक्स स्टाइल पुरस्कार दिए गए हैं।

आरंभिक जीवन
युमना ज़ैदी का जन्म लाहौर में हुआ था। उनका पालन-पोषण भी वहीं हुआ था। वे टेक्सास में रहती थीं और कराची-लाहौर के बीच काम करते थीं। उनके पिता ज़मीनदार ज़ैदी एक व्यवसायी थे जिनकी जून 2019 में मृत्यु हो गई थी। उनकी माँ शबाना नाहीद ज़ैदी एक गृहिणी थीं। वे पंजाब के पाकपट्टन के आरिफ वाला गाँव से थीं। युमना ने इंटीरियर डिजाइनिंग में स्नोतकोत्तर किया था। 

अभिनय
युमना मनोरंजन जगत में अभिनय नहीं करना चाहती थीं। उन्होंने पहली बार अपने दोस्त अफ्फान वहीद के आग्रह पर एआरवाई डिजिटल के 2012 में आए घरेलू नाटक थकन में सहायक भूमिका निभाकर अभिनय की शुरुआत की। इसके बाद मेलोड्रामा खुशी एक रोग में उन्होंने मुख्य भूमिका निभाई। इसके बाद उन्होंने उर्दू 1 की तेरी राह मैं रुल गई में सामिया मुमताज और सामी खान के साथ मरियम की भूमिका निभाई।

ज़ैदी ने जियो टीवी के मेरी दुलारी (2013) और हम टीवी के उल्लू बराए फारोख्त नहीं (2013) नाटकों में भावनात्मक रूप से गहन किरदारों की भूमिका निभाई जिसके लिए उनकी काफ़ी प्रशंसा की गई।

संदर्भ

बाहरी कड़ियाँ
 

श्रेणी:पाकिस्तानी अभिनेत्री
श्रेणी:पाकिस्तान के लोग
श्रेणी:1989 में जन्मे लोग
श्रेणी:जीवित लोग
डार्लिंग्स

डार्लिंग्स वर्ष 2022 की हिन्दी भाषा की फिल्म है। यह आलिया भट्ट, गौरी खान और गौरव वर्मा द्वारा निर्मित है। इसका निर्देशन जसमीत के. रीन ने किया है। फिल्म में आलिया भट्ट, शेफाली शाह, विजय वर्मा और रोशन मैथ्यू मुख्य भूमिका में हैं। इसे 5 अगस्त 2022 को नेटफ्लिक्स पर जारी किया गया था। 

 कहानी 
बदरुनिस्सा 'बदरू' (आलिया भट्ट) और हमजा (विजय वर्मा) एक-दूसरे से बहुत प्यार करते हैं। हमजा को भारतीय रेलवे में टिकट कलेक्टर के रूप में सरकारी नौकरी मिल जाती है। वह शादी करने का फैसला करते हैं। लेकिन बदरू की मां शमशुनिसा (शेफाली शाह) उसकी पसंद से खुश नहीं है। तीन साल बाद बदरू और हमजा के बीच चीजें अच्छी नहीं चल रही हैं। हमजा शराबी हो गया है और अक्सर बदरू को पीटता है। वह चाहता है कि वह उसके अनुसार चले। 

शमशुनिसा अपनी बेटी पर हो रहे ज़ुल्मों के बारे में बहुत अच्छी तरह से जानती है। वह चाहती है कि वह घर लौट आए लेकिन बदरू इस उम्मीद के साथ रहती है कि किसी दिन हमजा बदल जाएगा। बदरू और शमशुनिसा का दोस्त जुल्फी पुलिस में शिकायत करता है कि हमजा अपनी पत्नी को पीटता है। लेकिन पुलिस स्टेशन में हमजा अपनी मीठी-मीठी बातों से बदरू को शिकायत वापस लेने के लिए मना लेता है। घर जाते समय हमजा शमशुनिसा पर हमला कर देता है। बदरू को अब अपनी मां और पति के बीच चयन करना होता है। जिसके बाद वह हमजा को चुनती है। इससे मां और बेटी को एक-दूसरे से संबंध तोड़ने के लिए मजबूर होना पड़ता है।

कुछ दिनों बाद बदरू को उसकी गर्भावस्था के बारे में पता चलता है और वह शमशुनिसा के साथ रिश्ता जोड़ लेती है। लगभग उसी समय हमजा को इंस्पेक्टर जाधव से पता चलता है कि जुल्फी ने उसके खिलाफ शिकायत की है। बदरू को भी इसके बारे में जानकारी है। हमजा को लगता है कि दोनों के बीच चक्कर चल रहा है। वह बदरू को धक्का दे देता है और नीचे गिरा देता है। इससे उसका गर्भपात हो जाता है। अब बदरू हमजा को उसके ही घर में बंधक बनाकर रखने का फैसला करती है। वह उसपर उसी तरह ज़ुल्म करती है जैसे उसने उसके साथ किये थे।

 मुख्य कलाकर  
 आलिया भट्ट — बदरुनिस्सा "बदरू" शेख
 शेफाली शाह — शमशुनिसा "शम्शु" अंसारी, बदरू की मां 
 विजय वर्मा — हमजा शेख, बदरू का पति  
 रोशन मैथ्यू — जुल्फी
 विक्रम प्रताप — मेडिकल स्टोर मालिक अब्दुल 
 राजेश शर्मा — कासिम कसाई 
 विजय मौर्य — इंस्पेक्टर राजाराम तावड़े 
 संतोष जुवेकर — जनार्दन जाधव 
 किरण करमरकर — टिकट कलेक्टर दामले, हमजा का बॉस

सन्दर्भ

बाहरी कड़ियाँ
 

श्रेणी:2022 की फ़िल्में
श्रेणी:हिन्दी फ़िल्में
पावरप्ले (क्रिकेट)

अंगूठाकार|पावरप्ले के दौरान आउटफील्ड में सीमित संख्या में क्षेत्ररक्षकों की अनुमति होती है।

पावरप्ले () सीमित ओवरों के क्रिकेट में क्षेत्ररक्षण प्रतिबंध का नाम है।

टेस्ट क्रिकेट के विपरीत सीमित ओवरों के क्रिकेट में रन बचाने के लिए क्षेत्ररक्षकों को फैलाया जाता है। पावरप्ले नियम (क्षेत्ररक्षकों की नियुक्ति पर प्रतिबंध) कई अन्य कारकों के साथ आधुनिक एक दिवसीय अंतर्राष्ट्रीय तथा ट्वेन्टी-20 अंतरराष्ट्रीय मैचों में बड़े स्कोर बनने में सहायक साबित होता है।

नियम
एक दिवसीय मैचों तथा ट्वेन्टी-20 मैचों में ओवरों की संख्या भिन्न-भिन्न होती है, जहां अनिवार्य पावरप्ले नियम लागू होते हैं। नीचे दिए गए नियम तभी लागू होते हैं जब मैच निर्बाध हो।

वनडे
पारी के पहले 10 ओवरों के दौरान अधिकतम दो क्षेत्ररक्षकों को 30-यार्ड सर्कल के बाहर क्षेत्ररक्षण करने की अनुमति रहती है। इसे पहला पावरप्ले कहा जाता है।

पारी के 11वें ओवर से 40वें ओवर तक अधिकतम चार क्षेत्ररक्षकों को 30-यार्ड सर्कल के बाहर क्षेत्ररक्षण करने की अनुमति रहती है। इसे दूसरा पावरप्ले कहा जाता है।

अंतिम 10 ओवरों (41-50) में अधिकतम पांच क्षेत्ररक्षकों को 30-यार्ड सर्कल के बाहर क्षेत्ररक्षण करने की अनुमति होती है। यह पारी का तीसरा और आखिरी पावरप्ले होता है।

टी20
अधिकांश घरेलू लीगों और अंतर्राष्ट्रीय ट्वेंटी-20 क्रिकेट में पारी के पहले छह ओवर एक अनिवार्य पावरप्ले होते हैं जिसमें 30-यार्ड सर्कल के बाहर केवल दो क्षेत्ररक्षकों को क्षेत्ररक्षण करने की अनुमति होती है। गेंदबाज और विकेटकीपर समेत बाकी नौ खिलाड़ी इस दौरान 30-यार्ड सर्कल के अंदर रहते हैं। सातवें ओवर के शुरुआत से ही 30-यार्ड सर्कल के बाहर पांच से अधिक क्षेत्ररक्षकों की अनुमति नहीं होती है। 

100 गेंद क्रिकेट

100 गेंद क्रिकेट में पावरप्ले प्रतिबंध पारी की पहली 25 गेंदों के दौरान सक्रिय होता हैं जिसमें 30-यार्ड सर्कल के बाहर केवल दो क्षेत्ररक्षकों को अनुमति है।
सन्दर्भ

श्रेणी:क्रिकेट शब्दावली
टॉम क्लेन्सी

अंगूठाकार|1989
थॉमस लियो क्लैंसी जूनियर (12 अप्रैल, 1947 - 1 अक्टूबर, 2013) एक अमेरिकी उपन्यासकार थे। उनके सत्रह उपन्यास बेस्टसेलर रहे हैं और उनकी किताबों की 100 मिलियन से अधिक प्रतियां बिक चुकी हैं। उन्हें शीत युद्ध के दौरान और उसके बाद की उनकी तकनीकी रूप से विस्तृत जासूसी और सैन्य-विज्ञान की कहानियों के लिए जाना जाता है।

 सन्दर्भ 

श्रेणी:1947 में जन्मे लोग
श्रेणी:२०१३ में निधन
वेत्रीमारन

वेत्रीमारन एक भारतीय फिल्म निर्देशक, निर्माता और पटकथा लेखक हैं। वे मुख्य रूप से तमिल सिनेमा में काम करते हैं। 2021 तक उन्होंने पाँच राष्ट्रीय फिल्म पुरस्कार, आठ आनंद विकटन सिनेमा पुरस्कार और दो फिल्मफेयर साउथ पुरस्कार जीते हैं।

आरंभिक जीवन
वेत्रीमारन का जन्म 1975 में कुड्डालोर में हुआ था। उनके पिता डॉ. वी. चित्रवेल एक पशुचिकित्सा वैज्ञानिक थे और उनकी माँ मेगाला चित्रवेल एक प्रसिद्ध उपन्यासकार थीं। उनकी एक बड़ी बहन है। वेत्रीमारन की शादी आरती से हुई। आरती  से वेत्रीमारन की मुलाकात लोयोला कॉलेज में हुई थी जहाँ वे पढ़ रहे थे। उनके दो बच्चे हैं-पूंथेंद्रल और कथिरावन। लोयोला कॉलेज में अंग्रेजी साहित्य पढ़ते हुए उन्होंने टेलीविजन प्रस्तुति पर एक कोर्स किया था। कोर्स के अंत में उन्हें एक फिल्म बनानी थी। फिल्म बनाते समय उन्हें फिल्म निर्माण के प्रति अपने रुझान के बारे में पता चला।

फिल्म-निर्माण
वेत्रीमारन ने अपने निर्देशन की शुरुआत पोलाधवन (2007) से की थी। उनकी दूसरी फ़ीचर फिल्म आडुकलम (2011) को छह राष्ट्रीय फिल्म पुरस्कार दिए गए थे। उनकी अपनी एक प्रोडक्शन कंपनी ग्रास रूट फिल्म कंपनी है जिसके तहत वे फिल्में बनाते हैं।

पुरस्कार
वर्ष 2016 में उनके द्वारा निर्देशित फ़िल्म विसारनाई को अकादमी पुरस्कार में भारत की आधिकारिक प्रविष्टि के रूप में चुना गया था। वर्ष (2019) में उनकी फिल्म असुरन को तमिल भाषा की सर्वश्रेष्ठ फीचर फिल्म का राष्ट्रीय फिल्म पुरस्कार दिया गया था।

संदर्भ

बाहरी कड़ियाँ
 

श्रेणी:फ़िल्म निर्देशक
श्रेणी:फ़िल्म निर्माता
श्रेणी:पटकथा लेखक
श्रेणी:तमिलनाडु के लोग
सतिंदर सरताज

सतिंदर सरताज का पूरा नाम सतिंदर पाल सिंह है। वे एक भारतीय गायक, गीतकार, अभिनेता और कवि हैं। वे मुख्य रूप से पंजाबी गीतों और फिल्मों से संबंधित हैं। उन्हें अपने गीत "साईं" से प्रसिद्धि मिली। सरताज ने वर्ष 2017 में द ब्लैक प्रिंस (फिल्म) से महाराजा दलीप सिंह के रूप में अपनी फ़िल्म की शुरुआत की।

प्रारंभिक जीवन
सतिंदर पाल सिंह का जन्म भारत में होशियारपुर, पंजाब के बजरावार गाँव में हुआ था। उन्होंने अपने गाँव के सरकारी प्राथमिक विद्यालय से पढ़ाई की। तीसरी कक्षा से उन्होंने स्थानीय बाल सभाओं में अभिनय करना शुरू कर दिया था।

उच्च शिक्षा
सरताज ने गवर्नमेंट कॉलेज, होशियारपुर से संगीत में ऑनर्स की डिग्री प्राप्त की। उन्होंने सूफी संगीत गायन में एम.फिल. और बाद में पंजाब विश्वविद्यालय चंडीगढ़ से सूफ़ी गायन में पीएच.डी. की। पीएच.डी. करते हुए उन्होंने अपने संगीत की तरफ़ ध्यान दिया। उन्होंने छह साल तक पंजाब विश्वविद्यालय में संगीत पढ़ाया। सरताज ने फ़ारसी भाषा में सर्टिफिकेट कोर्स और डिप्लोमा भी किया। उन्होंने कविता भी लिखीं और कॉलेज में ही अपना तखल्लुस (उपनाम), सरताज रख लिया।

गायन
सरताज ने 20 साल की उम्र में ही संगीत को अपना पेशा बना लिया था। आरंभ में वे एक किसान थे तथा एक कलाकार बनने में उनकी कोई रुचि नहीं थी।

यूट्यूब पर सरताज का गाना सुनने के बाद वर्ष 2008 में उन्हें टोरंटो, ओन्टारियो में एक कार्यक्रम में पंजाबी-कनाडाई दर्शकों के सामने गाना गाने के लिए आमंत्रित किया गया था। 

संदर्भ

श्रेणी:गायक
श्रेणी:संगीतकार
श्रेणी:अभिनेता
श्रेणी:कवि
श्रेणी:पंजाब के लोग
श्रेणी:लोक संगीत
गोडसे (फ़िल्म)

गोडसे वर्ष 2022 की तेलुगु भाषा की फिल्म है। इस फिल्म में सत्यदेव और ऐश्वर्या लक्ष्मी (उनकी पहली तेलुगु फिल्म में) हैं। यह फिल्म 2018 की कोरियाई फिल्म द नेगोशिएशन की रीमेक है।  गोडसे को 17 जून 2022 को जारी किया गया था। इस फिल्म के डिजिटल  अधिकार नेटफ्लिक्स के पास हैं। 

 कहानी 
वैशाली एक गर्भवती बंधक को बचाने में विफल रहती है। 2 लुटेरों में से 1 मारा जाता है और दूसरा गर्भवती महिला का गला काटकर भाग जाता है। 63 दिन बाद, वैशाली को नाथूराम गोडसे नाम के एक रहस्यमय व्यक्ति से बातचीत करने का काम सौंपा जाता है। उसने कई बड़े व्यापारियों और एसपी समीर का अपहरण कर लिया है। वैशाली गोडसे से बातचीत करती है, जबकि पुलिस गुप्त रूप से उसके अड्डे को घेर लेती है। 

गोडसे वैशाली से औद्योगिक मंत्री फणी कुमार को लाने के लिए कहता है। मंत्री बताता है कि उन्होंने कई शेल कम्पनियाँ बनाके कई लोगों का पैसा लूटा है। इससे गोडसे क्रोधित हो जाता है और समीर की हत्या कर देता है। बाद में वैशाली को पता चलता है कि गोडसे वास्तव में लंदन स्थित एक व्यवसायी है जिसका नाम विश्वनाथ रामचंद्र है। बाद में वैशाली से गोडसे सांसद अजय सारथी को फोन करने के लिए कहता है। गोडसे बताता है कि अजय ने अपनी गर्भवती पत्नी का क़त्ल करवाया था। वह उस गुंडे को भी ले आता है जिसने उसकी की हत्या की थी।

 मुख्य कलाकार  
 सत्यदेव — विश्वनाथ रामचंद्र उर्फ नाथूराम गोडसे 
 ऐश्वर्या लक्ष्मी — वैशाली 
 ब्रह्माजी — विशेष अधिकारी 
 तनिकेला भरानी — सेवानिवृत्त न्यायाधीश 
 नागेंद्र बाबू — राज्यपाल 

सन्दर्भ

बाहरी कड़ियाँ
 

श्रेणी:2022 की फ़िल्में
श्रेणी:तेलुगू फ़िल्में
मार्सेलो (फुटबॉलर)

मार्सेलो विएरा दा सिल्वा जूनियर () जिन्हें मार्सेलो () के नाम से जाना जाता है एक ब्राज़ीलियाई पेशेवर फुटबॉलर हैं जो कैम्पियोनाटो ब्रासीलीरो सेरी ए क्लब फ्लुमिनेंस के लिए लेफ्ट-बैक के रूप में खेलते हैं। अपनी आक्रामक क्षमताओं और तकनीक के लिए जाने जाने वाले मार्सेलो को सर्वकालिक महान लेफ्ट-बैक में से एक माना जाता है। उन्होंने अपने करियर का अधिकांश समय स्पेनिश क्लब रियल मैड्रिड के साथ बिताया और क्लब के साथ 25 ट्रॉफियां जीतकर वह क्लब के सबसे अधिक खिताबधारी खिलाड़ी हैं।

2005 में फ्लुमिनेंस के साथ अपने पेशेवर करियर की शुरुआत करते हुए मार्सेलो ने अपने पहले सीज़न में कैम्पियोनाटो कैरिओका खिताब जीता और उन्हें 2006 ब्रासीलीराओ टीम ऑफ़ द सीज़न में नामित किया गया। जनवरी 2007 में वह 80 लाख डॉलर के अनुबंध पर रियल मैड्रिड में शामिल हुए। मैड्रिड में वह टीम के मुख्य आधार बने रहे और पांच यूईएफए चैंपियंस लीग खिताब और छह ला लीगा खिताब के साथ कई अन्य पुरस्कार जीते। 2021 में मार्सेलो सीज़न के शुरुआत से रियल मैड्रिड के कप्तान बन गए और 1904 के बाद वह क्लब के पहले विदेशी कप्तान बने। 2022 में मैड्रिड छोड़ने के बाद उन्होंने ग्रीक पेशेवर फुटबॉल क्लब ओलंपियाकोस के साथ पांच महीने खेला और इसके बाद 2023 में वह फ्लुमिनेंस में वापस आ गए।

सन्दर्भ

बाहरी कड़ियाँ

श्रेणी:1988 में जन्मे लोग
श्रेणी:जीवित लोग
श्रेणी:फुटबॉल खिलाड़ी
श्रेणी:ब्राज़ील के खिलाड़ी
श्रेणी:ब्राजील के फुटबॉल खिलाड़ी
कर्नाटक का राज्य चिह्न

thumb|कर्नाटक का राज्य चिह्न
कर्नाटक का राज्य चिह्न भारत के कर्नाटक राज्य में आधिकारिक रूप से प्रयुक्त होने वाला एक प्रतीक/चिह्न है। इसे विशेष तौर पर कर्नाटक के सरकारी मंत्रालय और कार्यालय में प्रयोग किया जाता है, साथ ही कर्नाटक सरकार द्वारा प्रकाशित किए गए सभी आधिकारिक पत्राचारों पर इसे देखा जा सकता है। यह प्रतीक भारत के मैसूर साम्राज्य के सैन्य प्रतीक से प्रेरित है।

विवरण
कर्नाटक के राज्य चिह्न के मध्य भाग में एक लाल ढाल बना हुआ है, जिस पर दो सिर वाला सफेद पक्षी गंडभेरुंड की आकृति बनी हुई है। ढाल की सीमा नीले रंग की बनी हुई है। प्रतीक/चिह्न के शिखा पर अशोक स्तम्भ को दर्शाया गया है, जिसे भारत सरकार के प्रतीक के रूप में भी उपयोग में लाया जाता है। अशोक स्तम्भ पर बने सिंह के ठीक नीचे एक नीले गोलाकार पट्टी पर अशोक चक्र बना हुआ है, जिसके बाईं ओर एक सरपट दौड़ते घोड़े का चित्र अंकित है। घोड़े के आगे धर्मचक्र की रूपरेखा दिखाई देती है। इसी प्रकार अशोक चक्र के दायीं ओर एक बैल का चित्र अंकित है, जिसके पीठ की कूबड़ निकली हुई है। बैल के पीछे भी धर्मचक्र की रूपरेखा दिखाई देती है। ढाल के दोनों तरफ लाल और पीले रंग का एक जीव बना हुआ है, जो आधा सिंह और आधा हाथी है। इसके शरीर का ढांचा कुछ-कुछ मानव के समान है। कर्नाटक के राज्य चिह्न का यह जीव एक पौराणिक चरित्र गजकेसरी है, जिसे पुराणों में एक शुभ, आनन्द दायक और ताकतवर जीव बताया गया है, जिसे अधिकार के संकेत के रूप में और मजबूत धार्मिकता को कायम रखने के रूप में प्रयोग में लाया जाता है। यह दो बुद्धिमान और शक्तिशाली जीव शेर और हाथी का एक संकर रूप है। हिंदू ज्योतिष विज्ञान में भी गजकेसरी एक भाग्यशाली प्रारब्ध और ऊर्जा को संदर्भित करता है। ऐसा माना जाता है कि जिस व्यक्ति के ज्योतिष रेखा में गजकेसरी योग होता है, वह हिंदू मान्यता के अनुसार पूरी दुनिया पर विजय प्राप्त करता है। एक विजेता की सभी विशेषताएँ होने के कारण ही गजकेसरी को कई प्रतीकों/चिह्नों में देखा जा सकता है, जिनमें कर्नाटक का राज्य चिह्न भी शामिल है। कर्नाटक के राज्य चिह्न में गजकेसरी को हरे, पत्तेदार संरचना पर खड़ा दिखाया गया है। इस संरचना के ठीक नीचे देवनागरी लिपि में सत्यमेव जयते लिखा हुआ है, जो भारत देश का राष्ट्रीय आदर्श वाक्य है, जिसका अर्थ होता है- सत्य की ही जीत होती है।

इन्हें भी देखें
अशोक स्तम्भ
अशोक चक्र

सन्दर्भ

श्रेणी:चिन्ह
श्रेणी:प्रतीक
भारत में सुरक्षा श्रेणियाँ

भारत में सुरक्षा श्रेणियाँ भारत में, पुलिस और स्थानीय सरकार द्वारा कुछ उच्च जोखिम वाले व्यक्तियों को सुरक्षा विवरण प्रदान किए जाते हैं। व्यक्ति को खतरे की आशंका के आधार पर, सुरक्षा श्रेणी को छह स्तरों में विभाजित किया गया है:
वर्गीकरण
एस॰पी॰जी॰ श्रेणी एक विशिष्ट बल है जिसका विवरण वर्गीकृत किया जाता है और केवल भारत के प्रधान मंत्री को प्रदान किया जाता है।
Z+ श्रेणी में 55 कर्मियों की सुरक्षा होती है, जिसमें 10+ एन॰ एस॰जी॰ कमांडो और पुलिस कर्मी शामिल होते हैं।
Z श्रेणी में 22 कर्मियों की सुरक्षा होती है, जिसमें 4-6 एन॰एस॰जी॰ कमांडो और पुलिस कर्मी शामिल होते हैं।
Y+ श्रेणी में 11 कर्मियों की सुरक्षा होती है, जिसमें 2-4 कमांडो और पुलिस कर्मी शामिल होते हैं।
Y श्रेणी में 8 कर्मियों का सुरक्षा विवरण होता है, जिसमें 1 या 2 कमांडो और पुलिस कर्मी शामिल होते हैं।
X श्रेणी में 2 कर्मियों का एक सुरक्षा विवरण है, जिसमें कोई कमांडो नहीं बल्कि सशस्त्र पुलिस कर्मी होते हैं।
"नीली पुस्तिका" में राष्ट्रपति, उपराष्ट्रपति और प्रधान मंत्री और उनके परिवारों को दी गई सुरक्षा के बारे में विवरण है और "पीली पुस्तिका" में अन्य बहुत महत्वपूर्ण व्यक्ति (वी॰आई॰पी॰) और बहुत बहुत महत्वपूर्ण व्यक्ति। (वी॰वी॰आई॰पी॰) को दी गई सुरक्षा के बारे में विवरण है।

गृह मंत्रालय विभिन्न खुफिया संस्थाओं के साथ समन्वय में सुरक्षा प्रदान करता है।

 श्रेणियाँ 
+सुरक्षा आवरण की विभिन्न श्रेणियांवर्ग कमांडो की संख्या कुल कार्मिकव्यक्तिगत सुरक्षा अधिकारी (पीएसओ)काफिले बजट  वर्तमान आवरण SPGवर्गीकृतवर्गीकृतवर्गीकृतवर्गीकृत₹592 करोड़ (वित्तीय वर्ष 20-21 के लिए)भारत के प्रधानमंत्री के रूप में नरेंद्र मोदीZ+10+55वर्गीकृत5+ बुलेटप्रूफ वाहन (ज्यादातर कार/चैन) ₹33 लाख /  महीना 2020 तक लगभग 40 संरक्षित लोग। नामांकित: सलमान खान, अमित शाह, राजनाथ सिंह, योगी आदित्यनाथ, राहुल गांधी, सोनिया गांधी, प्रियंका वाड्रा,अरविंद केजरीवाल, मुकेश अंबानी, उमा भारती, एम॰ के॰ स्टालिन, उद्धव ठाकरे, एन॰ चन्द्र बाबू नायडू, शरद पवारZ4–6223+ 3+(9+/8 घंटे की शिफ्ट) 5+ कम से कम 1 बुलेटप्रूफ वाले 5+ वाहन ~ ₹16 लाख / महीना:2018 तक विभिन्न श्रेणियों से संबंधित लगभग 800 सुरक्षाकर्मी। Y+2–4113+(9+/8 घंटे की शिफ्ट)कम से कम 1 बुलेटप्रूफ वाले 5+ वाहन ~ ₹16 लाख / महीनाY1–282 (6/8 घंटे की शिफ्ट)कम से कम 1–2 वाहन~ ₹12 लाख / महीनाXनहीं22 (6/8 घंटे की शिफ्ट)कम से कम 0–2 वाहन

राष्ट्रपति की सुरक्षा
भारत के राष्ट्रपति की सुरक्षा राष्ट्रपति के अंगरक्षक (पी॰बी॰जी॰) द्वारा सुनिश्चित की जाती है। पीबीजी न केवल भारतीय सशस्त्र बलों की सबसे वरिष्ठ इकाई है, बल्कि सबसे पुरानी भी है। शांति के दौरान, पीबीजी एक औपचारिक इकाई के रूप में कार्य करता है लेकिन युद्ध के दौरान भी तैनात किया जा सकता है क्योंकि वे भी प्रशिक्षित होते हैं। 
विवाद
मीडिया द्वारा अक्सर करदाताओं के पैसे की बर्बादी के रूप में इसकी आलोचना की जाती है। पूर्व गृह मंत्री पी॰ चिदम्बरम ने सबसे गंभीर मामलों को छोड़कर बाकी सभी मामलों में वीआईपी सुरक्षा के लिए एनएसजी के इस्तेमाल को चरणबद्ध तरीके से समाप्त कर दिया। फिर भी, विवाद उत्पन्न हुए क्योंकि कई राजनेता Z+ श्रेणी के अंतर्गत बने रहे जबकि कई नौकरशाहों को Y श्रेणी में स्थानांतरित कर दिया गया।
संदर्भ

श्रेणी:भारत में कानून प्रवर्तन
श्रेणी:भारत में सुरक्षा श्रेणियाँ
जूलियन अल्वारेज़

जूलियन अल्वारेज़ () अर्जेंटीना के एक पेशेवर फुटबॉलर हैं जो प्रीमियर लीग क्लब मैनचेस्टर सिटी और अर्जेंटीना की राष्ट्रीय टीम के लिए फॉरवर्ड के रूप में खेलते हैं।

अल्वारेज़ ने अपने करियर की शुरुआत अर्जेंटीना के क्लब रिवर प्लेट से की थी। वह 2022 फीफा विश्व कप जीतने वाली अर्जेंटीना टीम के प्रमुख सदस्य थे। वह 2022-23 सीज़न में कॉन्टिनेंटल ट्रेबल (Treble) जीतने वाली मैनचेस्टर सिटी टीम के एक प्रमुख सदस्य थे। वह एक ही सत्र में ट्रेबल और विश्व कप जीतने वाले पहले खिलाड़ी बन गए।

क्लब करियर
रिवर प्लेट
thumb|upright|2019 में रीवर प्लेट के साथ अल्वारेज़

अल्वारेज़ 2016 में एटलेटिको कैलचिन से रिवर प्लेट में शामिल हुए और विशेष रूप से क्लब की युवा टीम के सदस्य के रूप में जेनरेशन एडिडास कप में भाग लिया। रिवर के साथ अनुबंध करने से पहले अल्वारेज़ ने बोका जूनियर्स और रियल मैड्रिड के साथ ट्रायल किया था। आयु प्रतिबंध के कारण वह रियल में शामिल नहीं हो सके। अल्वारेज़ को 2018-19 सीज़न के दौरान मैनेजर मार्सेलो गैलार्डो के द्वारा रिवर प्लेट की वरिष्ठ टीम में शामिल किया गया। उनका पेशेवर पदार्पण 27 अक्टूबर 2018 को एल्डोसिवी के साथ प्रिमेइरा डिविज़न मैच के दौरान हुआ जब उन्हें मैच के 26 मिनट शेष रहते हुए रोड्रिगो मोरा के जगह स्थानापन्न खिलाड़ी के तौर पर मैदान में उतारा गया।

सन्दर्भ

बाहरी कड़ियाँ

प्रोफाइल मैनचेस्टर सिटी एफ.सी. की वेबसाइट पर

श्रेणी:2000 में जन्मे लोग
श्रेणी:जीवित लोग
श्रेणी:फुटबॉल खिलाड़ी
श्रेणी:अर्जेंटीना के फ़ुटबॉल खिलाड़ी
श्रेणी:अर्जेण्टीना के खिलाड़ी
आमिष (2019 फ़िल्म)

आमिष () 2019 में रिलीज़ हुई भारतीय असमिया भाषा की एक फ़िल्म है जो भास्कर हज़ारिका द्वारा लिखित और निर्देशित की गई है। फ़िल्म में नवोदित कलाकार लीमा दास और अर्घदीप बरुआ मुख्य भूमिका में हैं। फ़िल्म में नीताली दास, सागर सौरभ और मानष के॰ दास ने सहायक भूमिका निभाई है।

आमिष को ट्रिबेका फ़िल्म फेस्टिवल में अपना विश्व प्रीमियर मिला जहाँ इसे फेस्टिवल के "इंटरनेशनल नैरेटिव" अनुभाग की पाँच श्रेणियों में नामांकित किया गया था। यह फ़िल्म भारत में 22 नवंबर 2019 को रिलीज़ हुई थी।

कहानी
सुमोन एक पीएचडी छात्र है जो पूर्वोत्तर भारत में लोगों की मांस खाने की आदतों पर शोध करता है। वह शौकिया तौर पर अपने दोस्तों के लिए विभिन्न तरह के मांस व्यंजन पकाता है। निर्मली एक डॉक्टर है जो अपने विवाहित जीवन से असंतुष्ट महसूस करती है और लगातार अपना विवाहेतर संबंध अपनी दोस्त जुमी से छुपाती है। एक दिन दोनों की मुलाक़ात तब होती है जब निर्मली को सुमोन के दोस्त की बदहज़मी का इलाज़ करना होता है और भोजन में रुचि के कारण उनकी आपस में जान-पहचान बन जाती है। सुमोन निर्मली के लिए मांस के व्यंजन बनाता है और जैसे-जैसे उनकी दोस्ती बढ़ती है वह उसे तरह-तरह के खाने की जगहों पर ले जाता है। जल्द ही वह उसके प्रति आसक्त होने लगता है जिससे उसके करियर को नुकसान पहुँचता है। निर्मली की शादी बिगड़ जाती है और वह सुमोन के साथ अधिक समय बिताती है।

सन्दर्भ

बाहरी कड़ियाँ
 

श्रेणी:2019 की फ़िल्में
रानी हिराई आत्राम

भारत में शाहजहाँ ने मुमताज के लिये ताज महल बनाया सभी को पता है पर एक गोंड रानी हिराई आत्राम ने अपने पति की याद में भव्य समाधी बनायीं यह किसी को नहीं पता है। 

दक्षिण गोंडवाना साम्राज्य का विशाल साम्राज्य कन्हान नदी, आभोर के संगम, पवनार - वर्धा के संगम तथा गोदवरी- इंद्रावती पामल गौतमी परलकोट अंधरी मूल नदियों के संगम झरपट- इराई नदी के संगम में बसा अनेक किल्लो का चांदागढ़ राज्य था । ये पुरातत्व के एक धरोहर है। 

 अंगूठाकार|रानी हिराई आत्रम  

अपने पति राजा विर शाह के मरणोपरांत सन् 1704 से लगभग 15 साल महारानी हिराई  ने गोंडवाना साम्राज्य की बागडोर संभाली। एक सशक्त महिला शासक के रूप में उनका कार्यकाल याद किया जाता है। महारानी हिराई ने अनेक लोकोपयोगी कार्य किये। उन्होंने आत्राम राजवंश के पूरखों के समाधी, राजा विर शाह की समाधी स्थल, कई किले, महल, तोपें, तालाब, घाट, नहर, बाजार हाट आदि बनवाए। शिक्षा, कला-संगीत को बढ़ावा दिया | महारानी हिरई ने स्वर्ण, चाँदी और तांबे के सिक्के चलवाए। प्रजा स्वर्ण मुद्रा में लगान देती थी।

रानी हिराई ने अनेक जनकल्याण कार्य कराये। ताडोबा के जंगल में वन्य प्राणियों के लिए ताडोबा का तालाब बनवाया । घोडादेहि का तालाब जंगलों में वन्य प्राणियों के लिया पानी और पक्षी विहार करने के लिया जल विहार बनवाई थी। वर्धा, वेनगंगा, इराईनदी, झरपट नदी में घाट तथा नावों से लोग नदी पर करते रहते थे। संपूर्ण राज्यों के किलो में "हाथी पर शेर" के पत्थर के राज्य चिन्ह बने थे। रानी हिरई अपने मुद्रा चांदागढ़ के पूर्व में खाडक्या बल्लाडशा के स्वर्ण, चाँदी और तांबे के सिक्के चलते थे। जो दूसरे राज्यों में भी उन सिक्कों का मूल्य थे पूतरि 2 टोला का एव 1 टोला का मुद्रा का प्रचलित था।

अंगूठाकार
अपनी 15 वर्ष की शासनकाल राज्य की सुरक्षा समृद्धि और भावी राजा गोदपुत्र को बीस वर्ष के आयु तक अच्छे शासक बने के लिया सभी योग्यताओं से शिक्षित किया और ई सन 1719 में रानी ने पुत्र को राज गद्दी सौप दीं। इसके पुत्र राम शाह को चांदागढ़ की किलों की चांदा में फांदा की राजनीती को अच्छे तरह से प्रशिक्षित किया। सन् 1728 में 65 वर्ष की आई में लिंगोवासी हो गयी। राजा विर शाह के समाधी स्थल के पास ही रानी हिराई की समाधी है। उनके प्रेम की यादगार में गोंडवाना में अजर अमर हो गया। 

महारानी हिराई का राज्य काल मुग़ल सल्तनत, मराठा, बहमनी, सुल्तान और अपने ही निज परिवार से जीवन भर युद्ध संघर्ष करते बिता। उन्होंने अपने शासनकाल में 16 युद्ध लड़ा और सभी को जीता। फिर भी वह एक ऐसी लौह गोंड रानी जैसे धीरवीर अदम्य उत्साही योद्धा की तरह लड़ती रहीं। अपने 15 वर्ष की शासनकाल राज्य की सुरक्षा, समृद्धि एवं खुशहाली के साथ अनेक सुधर कार्य करते हुए समय बिताया।
भारत का महावाणिज्य दूतावास, ओसाका

ओसाका-कोबे में भारतीय वाणिज्य दूतावास जापान के लिए भारत की तरफ से अपने राजनयिक मिशनों मे से एक हैं। वर्तमान कांसुल निखिलेश गिरी हैं।

इतिहास
1952 में, जापान और भारत के बीच एक शांति संधि (जापान-भारत शांति संधि) पर हस्ताक्षर किए गए और इसे लागू किया गया, जिससे जापान और भारत के बीच राजनयिक संबंध स्थापित हुए। 1959 तक, कोबे में भारत का महावाणिज्य दूतावास स्थापित किया गया था। 1993 में, महावाणिज्य दूतावास कोबे से ओसाका स्थानांतरित हो गया।

कांसुल

संबंध स्थापित करने के बाद से मुख्य दूतावास के खुलने तक, भारत के कांसुलों के सूची इस प्रकार है:

 2003 - 2004: योगेश्वर दत्त
 2004 - 2005: रिवर ओ'नील वलांग
 2005 - 2009: संगम लाल त्रिपाठी
 2009: विकास स्वरूप
 2009 - 2013: असलम महाजन
 2013 - 2015: थॉंकोमांग आमस्ट्रॉंग चांगसांग
 2015 - 2021: बालासुब्रमन्यन श्याम
 2021 - अवलंबी: निखिलेश गिरी

यह भी देखें
 भारत का दूतावास, टोक्यो

संदर्भ

बाहरी कड़ियाँ
 
 
 

श्रेणी:भारत के राजनयिक मिशन
श्रेणी:जापान में राजनयिक मिशन
भारत का उच्चायोग, माले

माले में भारतीय उच्चायोग मालदीव के लिए भारत के राजनयिक मिशन है। वर्तमान राजदूत मुनु महावर हैं।

इतिहास
भारत और मालदीव के बीच राजनयिक संबंध 1 नवंबर, 1965 को स्थापित हुए।

15 अप्रैल 1965 से 11 दिसंबर 1978 के बाद, मालदीव की स्वतंत्रता से पहले, कोलंबो में भारत का उच्चायोग प्रभारी था। 1980 माले में एक उच्चायोग कार्यालय था में खोला गया।

मिशन को अक्टूबर 2016 से फरवरी 2020 तक, जब मालदीव राष्ट्रमंडल राष्ट्रों से अलग हो गया, मालदीव में भारत के उच्चायुक्त के रूप में जाना जाता था।

राजनयिक मिशन 1 फरवरी 2020 को भारतीय उच्चायोग को वापस कर दिया गया, जब मालदीव राष्ट्रमंडल गणराज्य के रूप में अपनी स्थिति में वापस आ गया।

14 अगस्त, 2022 को, उच्चायोग माले द्वीप से हुलहुमाले द्वीप (दोनों प्रशासनिक रूप से माले शहर के हैं) में स्थानांतरित हो गया।

उच्चायुक्त
मालदीव के लिए भारतीय उच्चायुक्तों के सूची इस प्रकार है:
 09.12.1980-09.09.1984: ब्रिज कुमार
 09.09.1984-20.07.1987: सरदार सुजान सिंह
 20.07.1987-जुलाई 1989: ए.के.बनर्जी
 30.07.1989-सितम्बर 1992: एम.पी.एम. मेनन
 29.03.1993-28.09.1995: हर स्वरूप सिंह
 22.07.1997-18.10.2000: कंवर सिंह जसरोटिया
 01.12.2002-अगस्त 2005: एस.एम.गवई 
 28.08.2005-12.03.2009: अवनींद्र कुमार पांडे
 23.04.2009-25.03.2013: ज्ञानेश्वर एम मुले
 04.04.2013-29-12-2015: राजीव शाहरे 
 06.01.2016-14.02.2019: अखिलेश मिश्रा
 03.03.2019-23.10.2021: संजय सुधीर

संदर्भ

बाहरी कड़ियाँ
 
 
 
 

श्रेणी:भारत के राजनयिक मिशन
श्रेणी:मालदीव में राजनयिक मिशन
विला ऑरेलिया (लेक कोमो)

विला ऑरेलिया (Villa Aurelia) एक ऐतिहासिक निवास है लिबर्टी जो कि लेक कोमो के प्राचीन गांव लिर्ना में है, जो वेरेना की सीमा पर बेलाजियो प्रांत की ओर देखता है।

इतिहास
विला ऑरेलिया को इसके वास्तुकार के नाम पर विला बेसाना भी कहा जाता है, जिन्होंने इसे 1921 में बनाया था।

ऐसे कई अंतरराष्ट्रीय वीआईपी हैं जिन्होंने पिछले 20 वर्षों में बिना किसी सफलता के लंबे समय तक विला ऑरेलिया को खरीदने की कोशिश की है, जिनमें सिल्वेस्टर स्टेलोन और जॉर्ज क्लूनी शामिल हैं।"Clooney compra casa a Lierna?", Lecco NewsClooney cerca casa nel lecchese, Un'altra villa nel mirino dell'attore, TG COM, Mediaset}. जॉर्ज क्लूनी ने 2018 में $110 मिलियन से अधिक की पेशकश करने का प्रयास किया, लेकिन उनके प्रस्ताव को मालिक के पुराने परिवार ने अस्वीकार कर दिया, जिन्होंने राशि को बहुत कम माना।

विवरण
विला ऑरेलिया की एक आयताकार योजना है, जिसका अग्रभाग झील की ओर है, जहां एकल और अंधी खिड़कियों द्वारा मुख्य भाग से जुड़े टावरों, छतों और लॉगगिआस के साथ उदार तत्व और आर्ट नोव्यू यादें देखी जा सकती हैं। दूसरी ओर, सड़क के सामने की ओर टेराकोटा का बोलबाला है। विला डि लियरना के इंटीरियर में आर्ट नोव्यू, गढ़ा लोहा और कीमती कलात्मक रंगीन ग्लास खिड़कियां के विभिन्न तत्व शामिल हैं।

मध्ययुगीन तत्वों के साथ आर्ट नोव्यू शैली में विला, जो पास के महल और लिएर्ना के पूरे प्राचीन गांव की विशेषता है, में एक बेलगाम उदार शैली है, जो उद्धरणों और अतिव्यापी विषयों से भरी है। आर्ट नोव्यू तत्व गहन अतिव्यापी और रंगीन विरोधाभासों के साथ मध्ययुगीन लेआउट के साथ जुड़ते हैं।

सन्दर्भ
कारपोरेट कार्य मंत्रालय (सांस्थिक कार्य मन्त्रालय)

यह भारत प्रशासन के आधीन आने वालि एक मंत्रालय है जो सांस्थिक कार्य अर्थात कर्पोरेट कर्यो का काम देखति है। यह दि कम्पनीस आक्ट २०१३ और अन्य अधिनियमो का व्यव्स्थापन करति है।
श्रेणी:भारत सरकार के मंत्रालय
धन सिंह रावत

धन सिंह रावत (जन्म 7 अक्टूबर 1972) उत्तराखंड के कैबिनेट मंत्री  और भारतीय जनता पार्टी (भाजपा) के सदस्य हैं। उन्होंने श्रीनगर गढ़वाल निर्वाचन क्षेत्र का प्रतिनिधित्व करते हुए उत्तराखंड विधान सभा के सदस्य के रूप में कार्य किया है।   

व्यक्तिगत जीवन और करियर
धन सिंह रावत का जन्म पौडी गढ़वाल के एक गांव में हुआ था और उनकी शिक्षा गांव के स्कूल में हुई थी। उन्होंने हेमवती नंदन बहुगुणा गढ़वाल विश्वविद्यालय से इतिहास में मास्टर और डॉक्टरेट की डिग्री हासिल की ।

संदर्भ
टाटा मार्कोपोलो

अंगूठाकार| चंडीगढ़, भारत में एक टाटा मार्कोपोलो बस।
टाटा मार्कोपोलो (आधिकारिक तौर पर टाटा मार्कोपोलो मोटर्स लिमिटेड) एक बस और कोच निर्माण कंपनी है जिसका मुख्यालय कर्नाटक में है और यह टाटा मोटर्स और मार्कोपोलो एसए के बीच एक संयुक्त उद्यम है।

टाटा मोटर्स बस बनाने वाले संयुक्त उद्यम में अपने साझेदार मार्कोपोलो की ४९% हिस्सेदारी ₹१ अरब में खरीदेगी, जिससे १४ साल पुरानी साझेदारी खत्म हो जाएगी और ब्राजीलियाई कंपनी के लिए आसानी से बाहर निकलने का रास्ता साफ हो जाएगा। यह सौदा फरवरी २०२१ तक पूरा होने की उम्मीद है। सहायक कंपनी कम से कम तीन वर्षों के लिए 'मार्कोपोलो' ट्रेडमार्क के साथ भारत में इसी अवधि के लिए गैर-प्रतिस्पर्धा प्रावधान के साथ जारी रहेगी।

 संचालन 
प्राथमिक बस निर्माण और निर्माण इकाई लखनऊ, उत्तर प्रदेश में प्रतिदिन ८ बसों के उत्पादन के साथ शुरू हुई। दूसरी उत्पादन सुविधा कर्नाटक के धारवाड़ में है जिसका उत्पादन प्रति दिन ७० बसें है।  वर्तमान में इसने अपना उत्पादन दोगुना कर लिया है और दुनिया की सबसे बड़ी इकाई बन गई है।  टाटा मार्कोपोलो बसें बस वर्ल्ड प्रदर्शनी में भी देखी गईं। और यह ग्राहकों और दर्शकों का ध्यान आकर्षित करने में सक्षम था। हाल ही में टाटा मार्कोपोलो वाई१ इलेक्ट्रिकल बसें लेकर आया है जो एक व्यावसायिक सफलता है। कंपनी को भारत की कुछ राज्य सरकारों से ३०० बस ऑर्डर मिले, प्रत्येक बस की कीमत लगभग ₹१ करोड़ थी।

 बिक्री 
टाटा मार्कोपोलो उत्पादों का उपयोग नवी मुंबई, अहमदाबाद, दिल्ली, जयपुर, बेंगलुरु, कोयंबटूर, मैसूर, कोलकाता, चेन्नई, लखनऊ, कानपुर, चंडीगढ़, पुणे, नागपुर, कोच्चि, मदुरै, नया रायपुर, इंदौर, हैदराबाद, ठाणे, तिरुवनंतपुरम, विशाखापत्तनम, विजयवाड़ा, अमृतसर, अमरावती, आदि जैसे कई भारतीय शहरों में स्थानीय परिवहन बेड़े के हिस्से के रूप में किया जा रहा है या शामिल किया जा रहा है। यह एक लो-फ्लोर बस है जिसमें वातानुकूलित और गैर वातानुकूलित दोनों प्रकार उपलब्ध हैं।

गैर वातानुकूलित वेरिएंट का उपयोग केरल राज्य सड़क परिवहन निगम द्वारा किया जाता है।

 गेलरी 

 संदर्भ 

श्रेणी:टाटा मोटर्स
श्रेणी:बस निर्माता
श्रेणी:Pages with unreviewed translations
धन सिंह नेगी

धन सिंह नेगी एक भारतीय राजनीतिज्ञ हैं, जो 2017 से 2022 तक उत्तराखंड विधान सभा के सदस्य थे और उन्होंने टिहरी गढ़वाल जिले के टिहरी निर्वाचन क्षेत्र का प्रतिनिधित्व किया था। पहले भारतीय जनता पार्टी (भाजपा) से जुड़े रहने के बाद, वह 2022 की शुरुआत में भारतीय राष्ट्रीय कांग्रेस पार्टी (आईएनसी) में शामिल हो गए   2017 के राज्य विधानसभा चुनावों में, उन्होंने तत्कालीन कैबिनेट मंत्री दिनेश धनाई  को बड़े अंतर से हराया।
संदर्भ
पी. धनसिंह

पी. धनसिंह एक भारतीय राजनीतिज्ञ हैं और पल्लावरम निर्वाचन क्षेत्र से 14वीं तमिलनाडु विधान सभा के सदस्य थे। उन्होंने अखिल भारतीय अन्ना द्रविड़ मुनेत्र कड़गम पार्टी का प्रतिनिधित्व किया। 
संदर्भ
उत्तर प्रदेश में यादव

उत्तर प्रदेश में यादव भारतीय राज्य उत्तर प्रदेश में रहने वाले यादव समुदाय के लोग हैं।

समाजशास्त्री एम.एस.ए. राव (1987) के अनुसार, उत्तर प्रदेश यादवों का गढ़ रहा है. उत्तर प्रदेश में 54 जिले हैं और इनमें से 12 जिलों में यादवों की आबादी लगभग 20 प्रतिशत है: आज़मगढ़, देवरिया, गोरखपुर, बलिया, ग़ाज़ीपुर, बनारस, जौनपुर, बदायूँ, मैनपुरी, एटा, इटावा और फर्रुखाबाद और कुछ अन्य जिलों में। कुछ इलाकों में यादवों का दबदबा है. उदाहरण के तौर पर, बुलन्दशहर जिले में चौबीस गांवों के इलाके में यादवों का दबदबा है।

संदर्भ
मिस्र का बीजगणित

गणित के इतिहास में, मिस्र के बीजगणित, जैसा कि इस लेख में उस शब्द का उपयोग किया गया है, बीजगणित को संदर्भित करता है क्योंकि इसे प्राचीन मिस्र में विकसित और उपयोग किया गया था। प्राचीन मिस्र का गणित, जैसा कि यहां चर्चा की गई है  3000 ईसा पूर्व से  300 ईसा पूर्व.

प्राचीन मिस्र की बीजगणितीय समस्याओं के सीमित उदाहरण बचे हैं। वे मॉस्को मैथमैटिकल पेपिरस (एमएमपी) और रिहंड मैथमैटिकल पेपिरस (आरएमपी) सहित अन्य में दिखाई देते हैं। Clagett, Marshall (1999). Ancient Egyptian Science: A Source Book Volume 3: Ancient Egyptian Mathematics. Memoirs of the American Philosophical Society. Vol. 232. Philadelphia: American Philosophical Society. ISBN 0-87169-232-5.
संदर्भ
पैरलल्स (टीवी शृंखला)

पैरेलल्स (फ़्रान्सीसी: "Parallèles", लिखावट: "Para//èles") एक फ्रांसीसी विज्ञान कथा स्ट्रीमिंग टेलीविजन श्रृंखला है जो चार किशोर मित्रों के बारे में है जो एक भौतिकी प्रयोग से प्रभावित होते हैं जो अंतरिक्ष-समय को खंडित कर देता है, जिससे उनका जीवन अलग-अलग दिशाओं में चला जाता है। इसका निर्माण वॉल्ट डिज़्नी कंपनी के लिए डेमॉन फिल्म्स और एम्प्रेइंट डिजिटेल द्वारा किया गया था। श्रृंखला का प्रीमियर 23 मार्च, 2022 को फ़्रांस, अमेरिका और अन्य देशों में डिज़्नी+ पर हुआ।

 कहानी  
हाई स्कूल शुरू करने की तैयारी कर रहे चार घनिष्ट दोस्त - बिलाल, रोमेन, और भाइयों के जोड़ी सैम और विक्टर - अपनी वास्तविकता को तब बाधित पाते हैं जब एक प्रायोगिक कण कोलाइडर का परीक्षण उन्हें समानांतर दुनिया में भेज देता है।

 संदर्भ 

श्रेणी:काल्पनिक विज्ञान
श्रेणी:काल्पनिक साहित्य
प्रेम स्वरूप पाठक

प्रेम स्वरूप पाठक  उत्तर प्रदेश के बदायूँ जिले से एक राजनीतिज्ञ हैं, इनके पिता का नाम बंशी शंखधर था ।  1996 के विधान सभा चुनावों में भारतीय जनता पार्टी की तरफ से बदायूँ जिले की बदायूँ निर्वाचन क्षेत्र सीट से विधायक रह चुके हैं  Badaun all Assembly Results Contribution of youth in bringing the country forward: Prem Swaroop Pathak Son of former MLA Prem Swaroop Pathak contested for Parliamentary elections Badaun Vidhansabha assembly election results और भाजपा बदायूँ के पूर्व जिला अध्यक्ष भी रह चुके हैं। After 10 years BJP turns to a Muslim candidate भाजपा ने बाद में इनका 2007 में बिसौली निर्वाचन क्षेत्र से उम्मीदवार के रूप में भी नामांकन किया Candidate Information 2007 - Myneta, लेकिन वह आरपीडी के प्रत्याशी उमलेश यादव से चुनाव हार गए थे। Bisauli elections runner up candidates

 संदर्भ 

श्रेणी:भारतीय राजनीतिज्ञ
श्रेणी: बदायूं के लोग
श्रेणी: भारतीय जनता पार्टी के राजनीतिज्ञ
श्रेणी: बदायूं के विधायक